არტამონოვი (მთვარის კრატერი)

კრატერი არტამონოვი () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა საბჭოთა საავიაციო-სარაკეტო სისტემების კონსტრუქტორის, ნიკოლაი არტამონოვის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება პრე-ნექტარული პერიოდით ივარაუდება.

 კრატერის აღწერა 
კრატერის უახლოესი მეზობლებია დასავლეთით ედისონის კრატერი; დასავლეთ-ჩრდილო-დასავლეთით ლომონოსოვის კრატერი; ჩრდილო-დასავლეთით მაქსველის კრატერი; ჩრდილო-ჩრდილო-დასავლეთით რიჩარდსონის კრატერი; ჩრდილო-ჩრდილო-დასავლეთით ესპინის კრატერი; აღმოსავლეთ-სამხრეთ-აღმოსავლეთით დეიჩის კრატერი; სამხრეთ-სამხრეთ-აღმოსავლეთით მალის კრატერი; და სამხრეთ-დასავლეთით ძევულსკის კრატერი. კრატერის ცენტრის სელენოგრაფიული კოორდინატებია , დიამეტრი — 62.45 კმ, სიღრმე — 2.73 კმ.

კრატერის კიდეს აქვს რთული ფორმა, რომელიც შედგება სამი ან ოთხი დაკავშირებული კრატერის მსგავსი წარმონაქმნისგან. ამ წარმონაქმნებიდან ყველაზე დიდი მდებარეობს სამხრეთით, ხოლო უფრო პატარაები ჩრდილოეთით და ჩრდილო-აღმოსავლეთით არის გამოწეული. ბოლო წარმონაქმნიდან სამხრეთით გადაჭიმულია კლდე. კრატერის კიდე მიმდებარე რელიეფიდან 1.23 კმ-ით მაღლა ადის, ხოლო კრატერის მოცულობა 3343.93 კმ³-ია. კრატერის ფსკერი შედარებით ბრტყელია, სავსეა ბაზალტური ლავით და აქვს უფრო დაბალი ალბედო, ვიდრე მიმდებარე რელიეფს. კრატერის კიდეში ჩანს ჩრდილოეთით მდებარე ჯორდანო ბრუნოს კრატერიდან მომდინარე კაშკაშა სხივების მკრთალი კვალი.

არტამონოვის ჯაჭვი გადაჭიმულია კრატერის კიდეს ჩრდილო-დასავლეთ-სამხრეთ-აღმოსავლეთის მიმართულებით.

 სატელიტური კრატერები 
არტამონოვის კრატერს, სატელიტური კრატერები არ გააჩნია.

იხილეთ აგრეთვე
მთვარის კრატერების სია

რესურსები ინტერნეტში













სქოლიო

კატეგორია:მთვარის დარტყმითი კრატერები
კატეგორია:კვადრანტი LQ-14